**Қазақ тілі сабақтарында балалардың тілін көркем сөз арқылы дамыту**

Көркем сөз - бала тілінің дамуына үлкен әсер ететін, оларға эстетикалық және рухани білім беру мен тәрбиелеудің қайнар көзі, барлық жерде балалармен қарым-қатынас кезінде қолайлы болатын ең мықты педагогикалық құрал. Мектеп жасына дейінгі балалар сезіммен өмір сүреді және сол арқылы қоршаған әлемді танып, оны қабылдайды. Сөз өнері арқылы табиғаттың сұлулығын танып біледі.

Сөз – тілдің негізі. Көркем мәтіндегі сөздер тілдің бейнелік құралдары болып табылады. Қылыштай кесіп түсетін өткір де дәл, сезімге әсер етіп, сөйлеуде жандандыратын, ойлаудың икемділігі мен тездігін дамытатын, балалардың сөздік қорын жетілдіре түсу қызметін атқаратын болғандықтан, сабақтың барысында баланың жүрегін толқытып, бойын балқытып,  қиялын шарықтататындай жағдай туғызу керек.

Көркем сөз арқылы тәрбиелеу ақиқатты тану және тұлғаның рухани адамгершілік сапасын дамыту болып табылады. Бүгінгі таңда оқылым әрекетінің азайғаны анық, тәрбиеленушілердің ата-аналарынан сауалнама алған кезде тек сегіз пайыз отбасы ұйқы алдында балаларға кітап оқитыны анықталды, яғни оқылым балаларды тербету үшін қолданылады, ал алып кететін тәрбиелік мәні жоқ.

Ал, мағыналы ой мен көркем сөз адамның жан азығы, шабытанна шырайлы етiп сөйлейтiн тiл — өмiрiнiң ажары! Тіл жанашыры болғандықтан біздің мақсатымыз көркем әдебиетті, көркем сөзді негізге ала отырып өзге ұлт өкілдеріне ана тілімізді таза, қастерлі күйінде жеткізу.

Ол үшін ең алдымен қазақ тілін меңгеруде қойылатын басты мақсаттарды назарға алуымыз қажет:

•Балалардың қазақ тіліндегі сөздік қорын дамыту, қазақ тілінде сөйлесе білуге үйрету.

•Сөздің дыбыстық құрамын дұрыс айтуға үйрету.

•Диалог түрінде сөйлесу дағдыларын дамыту.

•Сабақта өтілген сөздерді пайдаланып, сөйлемді дұрыс құрастыруға жаттықтыру, мазмұнын түсініп, айтуға үйрету.

•Ұсынылған ойын-тапсырмаларды дұрыс орындау.

•Байланыстырып сөйлеуге, шығармашылыққа (өздігінен 4-5 сөйлемдік) әңгіме құрастыруға үйрету. Қысқа өлең, тақпақ, мақал-мәтел, жаңылтпаштар жаттап айтуға үйрету.

•Балалардың ой-өрісін, дүние танымын кеңейту. Зейін, сезімін қабылдау әрекеттерін дамыту.

•Қазақтіліндесөйлесуге, тілдіқұрметтеуге, сүйіспеншілікке, достыққа, жолдастыққа, отансүйгіштіккетәрбиелеу.

•Қоршағанортадан, табиғаттан, күнделіктіөмірдекөрген-білгенінқазақшаайтуғадағдыландыру.

•Қазақертегілерін, әңгімелердітыңдаптүсінуге, педагогтың жетекшісұрағынатірексызбаларғасүйеніпәңгімелеугеүйрету.

   Заманталабынасайәр педагог өзсабағынжаңашаұйымдастырып, шығармашылықізденіспенөткізуге тырысады.

Сабақтаәртүрлітехнологиялардықолданады. Қазіргітаңдаинновациялықтехнологиялардыңкөптегентүрлері бар. Менде, Сіздерде оларды өз оқу іс-әрекеті барысында үнемі қолданамыз.

Өз тәжірибемде ТРИЗ, мнемо, тірек – сызба технологиясын, ойын технологияларының элементтерін күнделікті қолданамын . Өйткені олардың тіл үйрету барысында алар орны ерекше.

Мектепке дейінгі бағдарламада бала тілін дамыту жұмысына көңіл бөлінген. Бұл жағдай құбылыс емес, керісінше, баланың техникалық қасиеттерінің дамып-жетілуіне әсер ететін үрдіс. Сондықтан мектепке дейінгі балалардың тілін дамыту жұмысы – тәрбие жұмысының ұйытқысы.

Балалардың сөйлеу белсенділігін арттырып, ой-өрісін кеңейтіп, бағдарлай білуге үйретуде ертегі, мақал-мәтел, жұмбақ, жаңылтпаштардың алар орны бөлек.

Мақал-мәтелдер қоғам өміріндегі әлеуметтік құбылыстарды, адам мінезін, табиғат пен тіршілік сырын, оның қайшылығын таныта отырып, адамға терең ғибрат берген. Мақал – осындай құбылыстарға берілген баға, ойдың тобықтай түйіні ғана емес, өзінше бір ереже. Мақал-мәтелдер адам іс-әрекетінің себебін тікелей бақылау арқылы өзінше түйіндейді. Мақал-мәтел айтылған кезде оның мәнері, интонациясы, көтеріңкі немесе бәсең дауыспен айтылуы және ым-ишараның қолданылуы маңызды. Бұл мақал-мәтелді қабылдап, меңгеруге мүмкіндік береді. Осылайша күнделікті оқу іс-әрекетінде фальклордың шағын түрін қолдана отырып, бала тілінің белсенділігі артады.

Мақал-мәтелдерді «Туған жер», «Отбасы», «Достар», «Тағамдар» тақырыптарын өткен кезде жиі қолданамын. Бұл жерде берілген мақал-мәтелді оқып, балалардың есту қабілетін ғана қолдану дұрыс емес. Өйткені мектеп жасына дейінгі балалар есту мен қатар көру қабілеті арқылы жақсы қабылдайды. Осы кезде мнемосызбалардың көмегіне жүгінемін. Тәжірибелік қобдишамда түрлі-түсті, сызба ретінде жасалған мақал-мәтелдер жинақталған.

Сондықтан сөйлеу барысында мақал-мәтелдерді қолданған балалар өз ойларын мәнерлі, анық жеткізе алады.

Жұмбақ-халық шығармашылығының шағын нысаны, ол арқылы заттар мен құбылыстардың жарық ерекшеліктері беріледі. Жұмбақтарды шешу жалпылау, талдау үшін қабілеттерін дамытады, өз еркімен шешім жасау мүмкіндіктерін қалыптастырады. Жұмбақ балалардың сөздік қорын молайтып, қазақ тілінің дыбыстық және грамматикалық құрылымын меңгеруге көмектеседі. Жұмбақты оқу іс-әрекетінің, әңгіменің,басында қолданған қолайлы өйткені осы кезде ол баланың бойында қызығушылық тудырады. Өз тәжірибемнен айта кетсем жұмбақ жасырған кезде балалар оның ішінен таныс сөздерді іздейді, дауыс ырғағына, жұмбақтың оқылуына назар аударады. М: өзі қу, жүрген жері айғай шу. Бұл жерде *қу* деген сөз арқылы түлкі екенін тауып алады.

Жұмбақ пен қатар «Сөз» ойынын ойнау балалар үшін қызықты. М: қызыл, сары, жасыл, дөңгелек, дәмдіғ ағаш деп сөздердің тізбегін айтсақ балалар *алмаға* қатысты сөздер жасырылып тұрғанын танып айтады.

«Ғажайып қоржын» ойыны арқылы да жұмбақ жасыру қолайлы әрі қызықты. Бала қоржыннан алған затты өзінің сөздік қорына қарай сипаттап,жасырады. Ал, таныс сөздердің көмегі арқылы балалар жауабын табады.

Қорыта айтсақ, жұмбақ нақты бір зат туралы тұспалдап, ұқсатып, бейнелеп айту арқылы баланы ойлату, танымдық, білімдік ұғымдар мен түсініктерді ой-қиял елегінен өткізіп, тұжырым жасап, шешімге келуде тапқырлық пен дүниетанымдық дәрежесін байқау үшін арналған.

Ал, баланың тілін ширату үшін, оған сөз үйретіп, сөздіқ қорын молайтып, дүниетанымын дамыту мақсатында жаңылтпаштар ойлап шығарған. Баланың тілі шығып, балдырған жасында сөздік қоры молая бастаған кезде, кейбір дыбыстарды айта алмай немесе қинала айтады. Тілін мүкістендірмей, мүдірмей сөйлеу үшін, қиналып айтатын дыбыстары бар сөздерді бала неғұрлым жиі-жиі дыбыстап айтып, жаңылмай жаттықса, сөйлегенде де мүдірмей, өз ойын толық жеткізетін болады.

 Жаңылтпаштарды жаттап, жаттыға айту арқылы баланың сөз қадірін білу сезімі қалыптасып, ой-қиялы дамиды, сөздік қоры молаяды. Жаңылтпаштарды жаттау тез, әрі қолайлы болу үшін оларды сызба арқылы жаттауды қолайлы деп санаймын.

Мақал-мәтел, жұмбақ, жаңылтпашпен қатар баланың көркем сөз арқылы тілінін дамытуда ертегінің тәрбиелік мәні зор. Ертегіні оқып беріп, таныстыру арқылы танымдық қабілеттерін арттыруға болады. Балабақшадағы жоғарғы топтарда өткізілетін әрбір ұйымдастырылған оқу іс-әрекеттерінде ертегілерді негізгі динамикалық қозғаушы күш яғни дидактикалық көрнекіліктер ретінде пайдалануға болады.

Ертегімен жұмыс барысында мектеп жасына дейінгі балаларға ертегіні ең алдымен тыңдатамын, содан кейін ертегіні олардың ана тіліне аударамын, ертегіден таныс сөздерді табамыз, сызба бойынша бекітеміз. Ертегі кейіпкерлерін пайдаланып оларды салыстыру арқылы «үлкен», «кіші», немесе «биік», «аласа»деген ұғымдарды қалыптастыруға болады.Ертегі тыңдау арқылы бала оған еліктейді, өзі де ертегінің басқа түрін, ойлап шығарады. Мысала, мектеп алды даярлық тобының балалары

«Қоян және оны достары» деген ертегінің ойлап тапты. «Жабайы аңдар» тақырыбын өткен кезде оқып білген сөздерді қолана отырып осындай шағын ертегі пайда болды. Кішкентайынан ертегі тыңдап өскен бала ақылды, зерек, терең ойлы, зейінді болып өседі. Ертегі жаңа өскін балауса буынның сана - сезімін оятып, ақыл - есін дамытып, адамгершілікке тәрбиелейді.

Жұмыс барысында көркем сөздің шарықтау шегі ертеңгіліктерге дайындық барысында кең таратылады. Балабақшада өткізілетін барлық ертеңгіліктер тіл маманының қатысуынсыз өтпейтіні бізге анық нәрсе. Осы кезде біздің балалар мәнерлеп оқу дағдыларын қалыптастырып, сөздік қорлары молайып, өзін сахнада ұстау дағдылары дамиды. Таңдалған өлеңдер балаларға жеңіл, мазмұны түсінікті болғаны жұмысты жеңілдеті. Берілетін өлеңнің әр жолы, тіпті әр сөзі ең алдымен олардың ана тіліне аударылып отырса баланың оны меңгеруге ынтасы артады.

Бұл жерде де мнемосызбалардың өлең жаттауда тиер пайдасын айтып кетпеу мүмкін емес. Мысалы: ана, тиін, қыс өлеңдерінің жатталу үлгісін сызба арқылы тақтадан тамашалауға болады.

Ортаңғы, ересек топ балалары шағын төрт жол өлеңдерді жаттап айтса, мектепалды даярлық топтары ек-үш шумақ, кей кезде одан да көп шумағы бар өлеңдерді оқығанда еңбегіңнің жемісі деп білесің.

Биылғы жылы мектепалды даярлық топтарына тәжірибе ретінде мағынасы керемет, мазмұнында терең ой жатқан Қ.Мырза Әлінің «Ана тілі», «Бәрі де Ана», Ф.Оңғарсынованың «Әкеме» өлеңдерін балаларға ұсындым. Ал, олардың осы шығармалардың мазмұнын түсініп, сүйсініп, мәнерлеп оқи алатынына көргенде шексіз риза болдым. Соның айғағы ертеңгіліктіңсахына пердесін аналарына арнап «Бәріде Ана» өлеңімен басталуы. Әсіресе менің ана тілімді дәріптеп, оған үлкен құрмет танытқаны қуантады.

Қорыта келгенде оқу іс-әрекеті кезінде түрлі әдістерді, технологияларды қолдану мен қатар көркем сөзді қолдану балаларды жалығудан алшақтатады, сөздік қорының баюына әсер етеді. Жаңа технологиялар мен түрлі әдістерді пайдаланып білім сапасын арттыру біздің басты мақсатымыз. Олардың ерекшелігі – жеке тұлғаны қалыптастыруда, өз бетімен жұмыс істей алуда, шығармашылыққа баулуда ерекше рөл атқарады. Сондықтан қазақ тілі сабақтарында, әсіресе өзге ұлт балаларына қазақ тілін үйрету барысында оқу іс әрекетінің формаларын ауыстырып, балалардың тақырыпты тез меңгеруі мақсатында көркем сөзді, ойын эелементтерін, мнемотехника мен мнемосызбаларды пайдаланып оқу іс-әрекетін өткізу арқылы мұғалім тіл үйретуде біршама жетістіктерге қол жеткізері анық.

 Құрметті әріптестер «Ана тілі халық болып жасалғаннан бері жан дүниесінің айнасы, өсіп-өніп, түрлене беретін, мәңгі құламайтын бәйтерегі» деп Жүсіпбек Аймауытұлы айтып кеткендей қазақ тілінің тұғырын жоғары көтеріп, мәңгі құламайтын бәйтеректің шыңына жеткізейік!